**ZAPISNIK S 4. ODGOJITELJSKOG VIJEĆA**

**DJEČJEG VRTIĆA OGLEDALCE ERNESTINOVO**

**Datum:** 12.1.2022.

**Vrijeme:** 16:30 – 18:30

**Mjesto:** Dječji vrtić Ogledalce Ernestinovo, Školska 4, Ernestinovo

**Nazočni:** Monika Miškić, ravnateljica, Dijana Markota, vanjska suradnica pedagoginja,

Svjetlana Brkić, Silvija Vučemilović-Vranjić, Ivana Barić, Anita Filipović, Maja Grcić, Andrea Glavica, Iris Marković i Nives Erdeg, Diana Viduka – stručna suradnica psihologinja te Sanja Bunčić – Gutić – zdravstvena voditeljica

**Odsutni:** Ana Babić, Maja Gašpar, Ana- Marija Leko – stručna suradnica edukacijski rehabilitator, Ivana Vučemilović – Šimunović, Diana Mišević

**Dnevni red:**

1. Pozdrav i uvodna riječ ravnateljice
2. Osvrt pedagoga na ostvarivanje pripravničkog staža
3. Usvajanje programa stažiranja za pripravnicu Iris Marković
4. Odgojno – obrazovni rad vrtića
5. Projekt – produženi boravak u vrtiću te zapošljavanje stručnih suradnika
6. Uređenje zajedničkih prostora vrtića
7. Razno
8. Ravnateljica pozdravlja cijeli tim vrtića te najavljuje točke dnevnoga reda i kako će nam se kasnije pridružiti nove stručne suradnice zaposlene kroz Projekt Europske Unije o produljenom boravku u vrtiću.
9. Pedagoginja daje osvrt na ostvarivanje pripravničkog staža. Ističe kako smo godinu započeli s 4 pripravnice od kojih su 3 uspješno položile 1.ogledno predavanje dok će pripravnica Nives Erdeg svoje imati u siječnju te da nam se s početkom kalendarske godine pridružila i nova pripravnica Iris Marković. Također, podjeća ih na vođenje pedagoškog dnevnika i čitanje stručne literature za polaganje državnog stručnog ispita.
10. Ravnateljica predlaže program stažiranja pripravnice Iris Marković u Dječjem vrtiću Ogledalce Ernestinovo. Za mentoricu je određena odgojiteljica DVO Nedeljka Mrđa. Program stažiranja pripravnika jednoglasno je usvojen.
11. Odgojiteljice izlažu osvrte na protekli dio pedagoške godine, svaka pojedinačno za svoju skupinu.

Pedagoginja savjetuje kako bi kod vođenja pedagoške dokumentacije trebale više bilježiti iskorištene situacijske poticaje, a osim toga nema primjedbi na vođenje iste. Upozorava na pedagoški nered u pojedinim skupinama te kako bi trebalo odvajati police za djecu od polica za odgojitelje.

1. Ravnateljica obavještava kako je vrtić prošao na projektu Obiteljski sklad kroz produljeni rad ESF, te da je u vrtiću organiziran produljeni rad. Kroz projekt je zaposlena još jedna odgojiteljica, spremačica, stručna služba: zdravstvena voditeljica, edukacijska rehabilitatorica, pedagoginja, psihologinja te voditelj engleske radionice i dramsko - scenske radionice.
2. Dogovor oko uređenja zajedničkih prostora vrtića. Ravnateljica predlaže formiranje radnih skupina od kojih će jedna brinuti o hodniku i blagovaonici/dvorani, a druga o zbornici i ulazu u prostorije vrtića.
3. Radni dogovori, organizacija smjena odgojitelja i stručnih suradnica, narudžba didaktičke opreme i materijala za vrtić.

Upoznavanje sa stručnim suradnicama. Prijedlog pedagoginje za vođenje dnevnika stručne službe.

Kako dodatnih pitanja nije bilo, zapisnik je zaključen u 18.30

 Zapisnik vodila: Svjetlana Brkić, odgojiteljica